Diari Oficial de la Generalitat Valenciana


Sumari del DOGV 2680, del 02-02-1996 (1996/837384)

ORDRE de 30 de gener de 1996, del conseller d'Administració Pública, per la qual delega el secretari general de la Conselleria d'Administració Pública per a determinades facultats.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/01/30/(1)/dof/vci/html**

### Dades del document

Número de DOGV
:   2680

Data del DOGV
:   02-02-1996

Secció del DOGV
:   DISPOSICIONS GENERALS

Número del document
:   1996/837384


Data del document
:   30-01-1996

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

ORDRE de 30 de gener de 1996, del conseller d'Administració Pública, per la qual delega el secretari general de la Conselleria d'Administració Pública per a determinades facultats.   
D'acord amb el que disposa l'article 68 de la Llei 5/1983, de 30 de desembre, de Govern Valencià, en relació amb l'article 13 de la Llei de Règim Jurídic de les Administracions Públiques i del Procediment Administratiu Comú, per tal d'assolir una major agilitat i simplificació en la gestió i resolució dels assumptes que en matèria de personal i funció pública corresponen a aquest departament,  
ORDENE:  
Primer  
Delegar el secretari general de la Conselleria d'Administració Pública per a les facultats que tot seguit s'esmenten:  
- Classificació dels llocs de treball de l'administració del Govern Valencià, mitjançant el sistema que es determine per via de reglament (article 27.d) del Decret Legislatiu de 24 d'octubre de 1995, del Consell de la Generalitat Valenciana).  
- Després de classificar els llocs de treball i elaborar-ne les relacions, la seua aprovació i modificació seran publicades en el Diari Oficial de la Generalitat Valenciana (articles 18.1 i 27.c) del Decret Legislatiu de 24 d'octubre de 1995, del Consell de la Generalitat Valenciana).  
- Realització o autorització, si escau, dels nomenaments dels funcionaris interins i de la contractació del personal laboral fix (articles 5 i 27.j) del Decret Legislatiu de 24 d'octubre de 1995, del Consell de la Generalitat Valenciana).   
   
Segon  
Aquesta delegació de facultats podrà ser revocada en qualsevol moment per l'òrgan que delega, d'acord amb l'article 68.5 de la Llei 5/1983, de 30 de desembre, de Govern Valencià.  
Tercer  
Segons el que preveu l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les facultats delegades per aquesta ordre podran ser advocades en els termes i amb els requisits establerts en l'article esmentat.  
Quart  
Sempre que es faça ús d'aquesta delegació de facultats s'haurà de fer constar expressament en la resolució que s'adopte.  
Cinquè  
Revocar les delegacions de facultats i competències acordades per la Resolució d'1 d'agost de 1986 del conseller d'Administració Pública (DOGV núm. 418, de 20-8-86) i l'Ordre d'1 de desembre de 1992, del conseller d'Administració Pública (DOGV núm. 1924, de 15.12.92).  
València, 30 de gener de 1996  
El conseller d'Administració Pública,  
JOSÉ JOAQUíN RIPOLL SERRANO


Còpia Permalink ELI